U16 Balti meistrivõistlustel võitis neidude 800 meetri jooksus esikoha Naomi, kelle võiduaeg oli 2.17,43! See oli Naomile esimene Balti meistritiitel!
#000001
U18 Balti meistrivõistlustel võitis kolm Balti meistritiitlit Viola. Kaugushüppes püstitas ta isikliku rekordi 5.91. Rekord paranes 16 sentimeetriga! Kohe pärast kaugushüppe lõppu tuli minna aga 800 meetri jooksu starti. Kuna puhata alade vahel ei saanud, siis tuli jooksurajal targalt tegutseda ja jõuvarusid säästa. Esikoha võitis ta tugeva lõpuspurdiga. Võiduaeg oli 2.17,91. Päeva lõpetas 4x400 meetri segateatejooks, kus Viola jooksis viimast vahetust. Teatepulga sai ta kolmandana, aga finišijoone suutis ta ületada esimesena. Võiduaeg 3.32,62 tähistab uut U18, U20, U23 Eesti rekordit!
#000002
Kaspar võitis Balti meistrivõistlustelt kolm hõbemedalit! Kõrgushüppes püstitas ta isikliku rekordi 1.96! Väga lähedal oli ka 1.98 alistamine. 110 meetri tõkkejooksus sai ta kirja elu teise aja 14,20. Isiklik rekord jäi 6 sajandiku kaugusele. Lisaks jooksis Kaspar avavahetust 4x100 meetri teatejooksus. Hõbemedalid võideti seal 43,17ga!
#000003
Soomes, Espoos toimusid aga U23 vanuseklassi Euroopa meistrivõistlused. 100 meetri eeljooksus sai Ann Marii kirja aja 11,64, millega ta pääses ka poolfinaali. Poolfinaalis kordas ta oma isiklikku rekordit 11,54 ning saavutas kokkuvõttes 15.koha! 200 meetri eeljooksus püstitas Ann Marii isikliku rekordi 23,47! Jooksu lõpetas ta teisena, kindlustades sellega automaatselt edasipääsu poolfinaali. Poolfinaalis olid tuuleolud äärmiselt halvad. Ann Marii jooksis teises poolfinaalis, kus puhus vastutuul 3,6 meetrit sekundis. Ta lõpetas jooksu kuuendana, saades ajaks 24,12. Kahe poolfinaali peale andis see kokkuvõttes 10.koha! Finaali viis veel aeg 23,95.
#000004
Võistlushooaeg jätkub aga endiselt täistuuridel. Ees on ootamas Balti U20 meistrivõistlused Pärnus, Eesti noorte mitmevõistluse meistrivõistlused Rakveres ning nädala lõpus algab 7 päeva kestev Euroopa noorte olümpiafestival Sloveenias.
#000005